**LNSS čempionāts Golbolā 2021**

**NOLIKUMS.**

**Laiks un vieta:**

Golbola čempionāts notiks sestdien, 2021. gada 2. oktobrī , Inčukalnā, Inčukalna sporta kompleksā, Zvaigžņu ielā 2a.

Sacensību sākums: plkst.12:00.

**Sacensību vadība:**

Sacensības organizē LNSS.

Sacensības vada LNSS apstiprināti tiesneši.

**Sacensību kārtība:**

LNSS čempionāts golbolā notiek pēc IBSA golbola komitejas apstiprinātiem noteikumiem. Sacensību kārtību nosaka tiesnešu kolēģija atkarībā no pieteikto komandu skaita.

**Inventārs:**

LNSS nodrošina sacensībām atbilstošu inventāru, (marķētu laukumu, vārtiem un bumbām). Sacensību organizatori nenodrošina dalībniekus ar aizsargtērpiem.

**Drošība:**

Katram sacensību dalībniekam ir vēlams ierasties uz sacensībām ar atbilstošu aizsargepikējumu. Katrs sacensību dalībnieks reģistrējoties apliecina ar savu parakstu, ka uzņemas pilnu atbildību par savas veselības atbilstību sacensībām.

**Apbalvošana:**

1.-3. vietu ieguvēji tiek apbalvoti ar medaļām un kausu. Ja disciplīnā ir mazāk par 4 dalībniekiem, tad  apbalvo tikai 1. un 2. vietas ieguvējus. Ja disciplīnā piedalās mazāk par 3 dalībniekiem, ar sacensību medaļu apbalvo tikai 1.vietas ieguvēju.

**Dalības maksa**:

LNSS gada licenču īpašniekiem, jauniešiem līdz 18 gadiem un senioriem 70 + – bezmaksas.

Pārējiem dalībniekiem – 2 EUR.

**Pieteikumi:**

Pieteikumi jāaizpilda elektroniski(links būs pieejams 2 nedēļas pirms sacensībām), līdz 24.jūlijam pēc aicinājumā norādītās saites (ja kādu iemeslu dēļ nav iespējas pieteikumu nosūtīt elektroniski, tad zvanīt pa tel. 26596476).

Pieteikties sacensībām iespējams, veidojot kolektīvo pieteikumu caur reģionāliem neredzīgo sporta klubiem.

Pārstāvim vai dalībniekam jābūt līdzi LNSS gada licencei vai diagnozi apliecinošam dokumentam.

**Sacensību atcelšana/pārcelšana:**

LNSS var dažādu iemeslu dēļ atcelt vai pārcelt sacensības, kā arī mainīt sacensības norises vietu un laiku, par to paziņojot reģionālajām organizācijām un sporta klubiem, kā arī izsūtot e-pastu LNSS datu bāzē pieejamajiem sportistiem. Informācija iegūstama sūtot jautājumus uz e-pastu lnsssports@gmail.com, vai zvanot pa tālruni 26596476.

**Sacensību laikā katrs dalībnieks pats ir atbildīgs par savu veselības stāvokli, apliecinot to ar savu parakstu veselības apliecinājuma izziņai, ko sagatavojusi LNSS valde.**

**Organizatori nav atbildīgi par nolikuma nezināšanu.**

**LNSS valdes loceklis Artūrs Būda**